सदस्यों में चार विभाग सूक्ष्म, लघु और मध्यम उद्यम, तकनीकी शिक्षा एवं कौशल विकास, पंचायत और ग्रामीण विकास तथा कुटीर एवं ग्रामोद्योग के प्रभारी मंत्री को शामिल किया गया है। राज्य शासन द्वारा मनोनीत चार सदस्य के अलावा बोर्ड की कार्य-परिषद के अध्यक्ष और मुख्य सचिव को भी बोर्ड का सदस्य बनाया गया है। बोर्ड में सूक्ष्म, लघु और मध्यम उद्यम, आदिम-जाति कल्याण, अनुसूचित-जाति कल्याण, पिछड़ा वर्ग तथा अल्पसंख्यक कल्याण, विमुक्त, घुमक्कड़ एवं अर्द्ध-घुमक्कड़ जनजाति कल्याण, उद्यानिकी तथा खाद्य प्र-संस्करण, पंचायत और ग्रामीण विकास, महिला-बाल विकास, कुटीर एवं ग्रामोद्योग, तकनीकी शिक्षा एवं कौशल विकास, विज्ञान एवं प्रौद्योगिकी तथा वन के अपर मुख्य सचिव/प्रमुख सचिव/सचिव को सदस्य के रूप में शामिल किया गया है। प्रमुख सचिव वाणिज्य, उद्योग एवं रोजगार बोर्ड में सदस्य सचिव होंगे।